Read in PDF
ሙሉውን መግለጫ ለማንበብ እዚህ ላይ ይጫኑ
የጉባኤው ዋና አጀንዳ፦ ብጹዕ ወቅዱስ አቡነ መርቆሬዎስ ወደ ቅድስት አገራቸው ኢትዮጵያ ስለሚመለሱበት ጉዳይ
በመግለጫው መሰረት ቅዱስነታቸው ወደ አገራቸው ይመለሱ በሚለው ከሁለቱም ወገን በመጡ ልዑካን ዘንድ ተቀባይነት አገኝቷል። ቅዱስነታቸው እንዴት ወይም በምን ሁኔታ ይመለሱ በሚለው ነጥብ ላይ ግን ስምምነት አልነበረም።
የኢትዮጵያ ልኡካን አቋም፦ ቅዱስነታቸው መሰረታዊ ፍላጎታቸው ተሟልቶላቸው፣ ክብራቸውና ደረጃቸው ተጠብቆ በመረጡት ቦታ ይኑሩ የሚል ነው።
የሰሜን አሜሪካ ልኡካን አቋም፦ ቅዱስነታቸው ከነሙሉ ሥልጣናቸው ወደ መንበራቸው ሊመለሱ ይገባል የሚል ነው።
በነዚህ ሁለት የተለያዩ አቋሞች ላይ ስምምነት ስላልተደረሰ አራተኛ ጉባኤ በሚመጣው ጥር 16-18 2005 ዓ/ም (January 24-26,2013) በሎስ አንጀለስ ካሊፎርኒያ እንዲካሄድ ወስነዋል። እስከ አራተኛው ጉባኤ ድረስ ልኡካኑ የየራሳቸውን ሲኖዶስ አባላት (ምልዓተ ጉባኤ) ሲያግባቡና ሲያሳምኑ ይቆያሉ።
የሁላችንም ጉጉት የአንድነቱ ድርድር ጫፍ ላይ እንዲደርስ ነበር፤ ሆኖም ግን የአራተኛውም ጉባኤም ቅርብ ስለሆነ በትዕግስት እንጠብቃለን። የቤተ ክርስቲያን አንድነት የመላው ኦርቶዶክሳዊ ጥያቄ መሆኑን ተረድተው አባቶች አንድነትን ያመጣሉ ብለን ተስፋ እናደርጋለን።